קרואטיה באירוויזיון 2024

**[[קרואטיה באירוויזיון|קרואטיה]] השתתפה ב[[אירוויזיון 2024]]** עם השיר "Rim Tim Tagi Dim", שנכתב, הולחן ובוצע בידי האמן הקרואטי מרקו פורישיץ', אשר הופיע תחת שם הבמה בייבי לזניה. הגוף המשדר הקרואטי, הטלוויזיה הקרואטית (HRT), יזם וארגן את הקדם הלאומי "דורה 2024" לצורך בחירת היצירה והמבצע אשר ייצגו את המדינה באירוע הבין-לאומי.

בהגרלת סדר ההופעות שובצה קרואטיה לחצי הגמר הראשון של התחרות, שנערך ב-7 במאי 2024, ונקבע כי תופיע במקום השביעי. בתום המופע הוכרז כי השיר "Rim Tim Tagi Dim" נמנה עם עשרת השירים שדורגו בראש תוצאות ההצבעה, ועל כן העפיל לשלב הגמר, ובכך הובטחה לקרואטיה העפלה שנייה ברציפות לשלב הסופי של התחרות. בהמשך נחשף כי המדינה דורגה במקום הראשון מבין חמש-עשרה המדינות המשתתפות בחצי הגמר, לאחר שקיבלה ציון כולל של 177 נקודות. בשלב הגמר, שנערך ב-11 במאי, הופיעה קרואטיה במקום ה-23 בסדר ההופעות, ובסיומו של הלילה דורגה במקום השני מתוך 25 מדינות מתחרות, עם 547 נקודות בסך הכול. השיר זכה במקום הראשון בהצבעת הקהל. הישג זה נחשב לגבוה ביותר בתולדות השתתפותה של קרואטיה בתחרות הזמר של האירוויזיון.

## רקע

עד לתחרות הזמר של האירוויזיון לשנת 2024 השתתפה הרפובליקה של קרואטיה, באמצעות תאגיד השידור הקרואטי (HRT), בתחרות עשרים ושמונה פעמים מאז הופעת הבכורה שלה בשנת 1993. הישגה הגדול של המדינה עד מועד זה היה המקום הרביעי, אליו הגיעה פעמיים: בשנת 1996 עם השיר "Sveta ljubav" בביצועה של הזמרת מיה בלאגדן, ובשנת 1999 עם השיר "Marija Magdalena" בביצועה של הזמרת דוריס דרגוביץ'. בעקבות הנהגת שלב חצאי הגמר בשנת 2004, הצליחה קרואטיה להעפיל לשלב הגמר שמונה פעמים מתוך שבע-עשרה השתתפויותיה בתצורה זו של התחרות. בשנת 2023, לראשונה מאז שנת 2017, העפילה המדינה לגמר עם היצירה "" בביצוע להקת לט 3, אשר סיימה את דרכה במקום השלושה עשר.

בהיותו הגוף הציבורי הממונה על ייצוגה של קרואטיה בתחרות, אחראי תאגיד השידור הקרואטי (HRT) על בחירת השיר והאמן שייצגו את המדינה, וכן על שידור האירוע בתחומי קרואטיה. מאז הצטרפותה של המדינה בשנת 1993, נוהג HRT לקיים את הקדם הלאומי "דורה" כאמצעי לבחירת השיר המתחרה, למעט בשנים 2012–2018, שבהן נמנע התאגיד מהשתתפות בתחרות או נקט בהליך בחירה פנימי. ב-14 בספטמבר 2023 הודיע התאגיד הקרואטי לשידור על כוונתו להשתתף בתחרות לשנת 2024 ועל החלטתו להמשיך להשתמש במסגרת "דורה" לשם בחירת נציגי המדינה.

## לפני האירוויזיון
ממוזער|
### דורה 2024
"דורה 2024" הייתה המהדורה העשרים וחמש של הקדם הלאומי הקרואטי לבחירת נציג המדינה לתחרות הזמר של האירוויזיון. האירוע התקיים באולפני HRT שבעיר הבירה זאגרב – הפעם הראשונה מאז שנת 2011 שבה לא נערך באופטיה. את מהלך התחרות הנחו דושקו צ'ורליץ', מיה ציגלנצ'קי ואניה צראר. השידור הועבר בערוץ הציבורי HRT 1, בשירות הסטרימינג HRTi, וכן בתחנת הרדיו HR 2.

#### פורמט
ראש המשלחת הקרואטית לאירוויזיון, טומיסלב שטנגל, העלה בתחילה הצעה להרחיב את מתכונת התחרות ולכלול שני חצאי גמר נוסף לגמר המסורתי, שתוכנן במקור ל-24 בפברואר 2024. לבסוף נקבע כי התחרות תכלול שני חצאי גמר, שנערכו ב-22 וב-23 בפברואר, וגמר שנערך ב-25 בפברואר. בכל אחד מחצאי הגמר התמודדו שנים-עשר שירים, כאשר שמונה מתוכם העפילו לשלב הגמר בהתאם לתוצאות הצבעת הציבור. הזוכה בגמר נקבע לפי שיטת שקלול המשלבת בחלקים שווים את הצבעת הקהל ואת הצבעת חבר שיפוט, אשר הורכב משמונה פאנלים, ארבעה מקומיים (אוסייק, רייקה, ספליט וזאגרב) וארבעה בין-לאומיים (גרמניה, איסלנד, איטליה ואוקראינה). כל פאנל כלל שלושה אנשי מקצוע מתעשיית המוזיקה. הקהל והשופטים חלקו ביניהם סך של 464 נקודות להענקה. כל קבוצת שיפוט העניקה את ניקודיה לפי שיטת ההצבעה הנהוגה באירוויזיון, כלומר 1–8, 10 ו-12 נקודות. הצבעת הקהל חושבה על פי אחוז ההצבעות שקיבל כל שיר באמצעות טלפון נייד והודעות SMS; לדוגמה, אם שיר זכה ב-10% מהקולות, הוענקו לו 10% מתוך 464 נקודות, כלומר 46 נקודות (לאחר עיגול למספר השלם הקרוב). עיצוב הבמה והתפאורה של "דורה 2024" הופקד בידי המעצב איגור יוראס.

#### האמנים המשתתפים
ב-15 בספטמבר 2023 פתח תאגיד השידור הקרואטי את תקופת ההגשה הרשמית, שבמהלכה יכלו אמנים, המחויבים להחזיק באזרחות קרואטית, ומלחינים להגיש מועמדויות עד ל-30 בנובמבר 2023. עם תום מועד ההגשה נרשם שיא השתתפות של 203 יצירות שהוגשו לשיפוט.

ועדה אמנותית-מקצועית שמונתה על ידי התאגיד בחנה את כלל ההגשות ובחרה עשרים וארבע יצירות (ולצדן ארבע יצירות חלופיות), אשר פורסמו לציבור ב-15 בדצמבר 2023. בין המשתתפים נכללו דמיר קדז'ו ולהקת לט 3, שזכו בתחרויות "דורה" בשנים 2020 ו-2023, בהתאמה. בנוסף, הזמרת סברינה, שזכתה בקדם בשנת 2006 וייצגה את קרואטיה באירוויזיון של אותה שנה, שימשה כרקדנית מלווה בהופעתה של להקת לט 3. ב-3 בינואר 2024 נמסר כי הזמרת זשה זשה פרשה מן התחרות מסיבות שלא נמסרו לציבור, והוחלפה בבייבי לזניה. השירים המשתתפים נחשפו לראשונה ב-4 בינואר 2024 בתוכנית "Svijet diskografije" ששודרה בתחנת HR 2, והועלו לרשת בערוץ היוטיוב הרשמי של התאגיד ב-9 בינואר 2024.

 

#### חצאי הגמר
שני חצאי הגמר של תחרות "דורה 2024" נערכו בתאריכים 22 וב-23 בפברואר 2024, בהתאמה. במופע הביניים של חצי הגמר הראשון הופיע סלימאן, נציג  לתחרות האירוויזיון לשנת 2024, ואילו בחצי הגמר השני הופיעה רייבן, נציגת  לשנה זו. במהלך חצי הגמר השני התרחשה תקלה טכנית שגרמה לבעיות שמע בהופעתה של הזמרת נטלי בלמיקס.

#### גמר
מופע הגמר התקיים ב-25 בפברואר 2024 בשעה 20:15 לפי שעון מרכז אירופה, וכלל את שישה-עשר השירים שהעפילו משני חצאי הגמר הקודמים. הזוכה, השיר "Rim Tim Tagi Dim" בביצועו של האמן בייבי לזניה, נבחר על פי שקלול בין תוצאות הצבעת חבר השיפוט המקצועי לבין הצבעת הקהל. מופע הביניים בגמר כלל הופעה משותפת של להקת לט 3 והאמנית יובנקה ברוז טיטוטקה, שביצעו את שירם מתחרות האירוויזיון לשנת 2023, "", וכן את יצירתם הידועה "Ero s onoga svijeta". במסגרת ההצבעה הציבורית נרשם היקף חסר תקדים של למעלה מ-180 אלף הצבעות. במהלך הערב נרשמו קשיים טכניים אחדים, ובהם תקלת שמע חוזרת בהופעתה של נטלי בלמיקס ועיכוב במופעו של בוריס שטוק, אשר נבע מסיבות טכניות שלא נמסרו לציבור.

#### מחלוקת
במהלך התקופה שקדמה לתחרות ולאחריה, ספג HRT ביקורת נרחבת מצד הציבור הרחב וקהילת חובבי האירוויזיון, בשל החלטתו הראשונית להציב את בייבי לזניה ברשימת המשתתפים החלופיים בלבד. עם פרסום היצירות המשתתפות התגלה כי לזניה הוא המועמד הבולט לניצחון, עובדה שעוררה תרעומת ציבורית ניכרת. העיתונאית מרינה ראדוש פרסמה באתר *Index.hr* מאמר הקורא להתפטרות צוות האירוויזיון של HRT בעקבות התנהלותו בתחרות. ביקורת נוספת הופנתה כלפי רמתם האמנותית של השירים שנבחרו, וכן כלפי התקלות הטכניות והשיבושים בשידור. לאחר הופעתו של בייבי לזניה בחצי הגמר הראשון של האירוויזיון, שב האתר *Index.hr* ותקף את HRT על החלטתו למקמו כמשתתף חלופי בלבד, והטיל ספק בכשירותו המקצועית של חבר השיפוט, אשר כלל את ז'ליקו מסר, איגור גרז'ינה, דראזן מיוֹצ'יץ', רוברט אורליץ', טומיסלב קריזמניץ' ואמה גרוס.

### קידום
לצורך קידום השתתפותו בתחרות, ערך בייבי לזניה סבב הופעות באירועים בין-לאומיים רשמיים, בהם PrePartyES שנערך במדריד ב-30 במרץ 2024, מסיבת האירוויזיון בלונדון ב-7 באפריל, ואירוע "Eurovision in Concert" שהתקיים באמסטרדם ב-13 באפריל. יום קודם לכן התראיין האמן בתוכנית האירוח ההולנדית "Beau" ששודרה בערוץ RTL 4. ב-22 במרץ הופיע בטקס פרסי "ורד וצ'רניאק" שנערך בזאגרב. ב-13 באפריל יזם HRT אירוע ריקוד המוני לשיר "Rim Tim Tagi Dim" בערים זאגרב, ספליט, אוסייק, זאדאר ובעיר הולדתו של האמן, אומג. תיעוד האירוע שודר בתוכניות "Dobro jutro, Hrvatska", "Dnevnik", "Kod nas doma" ובערוצי המדיה החברתית והאתר הרשמי של HRT. ב-21 באפריל ביצע בייבי לזניה את השיר בתוכנית הסלובנית "Nedeljsko popoldne" ששודרה בערוץ TV SLO 1. בהמשך נפגש בזאגרב עם שגרירת שוודיה בקרואטיה, אנה בודה. במקביל חתם על הסכם שיתוף פעולה עם עיריית אומג, שנועד לספק תמיכה כספית ולקדם את חשיפתו הציבורית. ב-1 במאי השתתף במסיבת יום ההולדת של נציגת סרביה לאירוויזיון, טיה דורה, שנערכה ביוזמת המשלחות הסרבית והקרואטית והייתה פתוחה לקהל העיתונאים והמעריצים.

## באירוויזיון

קרואטיה שובצה לחלקו הראשון של חצי הגמר הראשון, שנערך ב-7 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. קרואטיה הופיעה שביעית, אחרי פולין ולפני איסלנד.

בקרואטיה שודרו שלושת מופעי התחרות בערוץ הציבורי HRT 1, וכן באמצעות פלטפורמת הסטרימינג הרשמית של התאגיד, HRTi, בליווי פרשנותו של דושקו צ'ורליץ'. במקביל הועבר השידור בתחנת הרדיו HR 2 של HRT, שם לוּותה התחרות בפרשנותו של זלטקו טורקליי. על פי נתוני המדידה הרשמיים, שידור הגמר בערוץ HRT 1 משך ממוצע צפייה של כ-1.225 מיליון איש, המהווים שיעור צפייה חסר תקדים של 74% מכלל קהל הצופים הקרואטי, לאורך שידורו בן ארבע השעות של המופע.

ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. קרואטיה בחרה להציג את דוריס דרגוביץ', שייצגה את המדינה באירוויזיון 1999 ואת להקת לט 3, נציגת המדינה באירוויזיון 2023 שדורגו במקום הרביעי והשלושה עשר בהתאמה.

### חצי הגמר
בייבי לזניה השתתף בחזרות טכניות ב-27 באפריל וב-1 במאי, ולאחר מכן השתתף בעוד שלוש חזרות גנרליות ב-6 וב-7 במאי.

הופעתו של בייבי לזניה לשיר "Rim Tim Tagi Dim" נשענה על המבנה האמנותי שגובש בביצוע הזוכה בקדם הקרואטי, אך הורחבה במיוחד עבור תחרות האירוויזיון. הבמה שילבה רכיבים איקונוגרפיים המפנים אל המורשת התרבותית הקרואטית, לרבות תלבושות שעוצבו בידי ולנטינה פלישקו בהשראת פולקלור מקומי. ההפקה קיבלה מימד חזותי מוגבר באמצעות שימוש במערכות LED המציגות דמויות מן הטבע, ובאמצעים פיירוטכניים, ובהם סילוני עשן, אש וזיקוקים, שהעצימו את היקף המופע ואת נוכחותו הבימתית.

בתום המופע הוכרז כי קרואטיה סיימה את הערב בין עשר המדינות שהעפילו לשלב הגמר. מאוחר יותר התברר כי קרואטיה דורגה במקום הראשון עם 177 נקודות.

### גמר
ממוזער|250px|בייבי לזניה בחזרות לגמר אירוויזיון 2024.
ממוזער|250px|בייבי לזניה בחזרות לגמר אירוויזיון 2024.
ממוזער|250px|בייבי לזניה בחזרות לגמר אירוויזיון 2024.
ממוזער|250px|בייבי לזניה בחזרות לגמר אירוויזיון 2024.
ממוזער|250px|בייבי לזניה בחזרות לגמר אירוויזיון 2024.
ממוזער|250px|בייבי לזניה בחזרות לגמר אירוויזיון 2024.
זמן קצר לאחר שידור חצי הגמר הראשון נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות, הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. קרואטיה שובצה להתחרות בחלקו השני של הגמר. ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. קרואטיה שובצה כהופעה העשרים ושלוש, אחרי  ולפני .

לקראת המופע השתתף בייבי לזניה בשלוש החזרות הגנרליות לגמר, ב-10 וב-11 במאי. בחזרה השנייה דירגו ומסרו צוותי השיפוט את הצבעותיהם. קרואטיה הגיעה למקום השני עם 547 נקודות, 210 נקודות מהשופטים ו-337 נקודות מהקהל – התוצאה הטובה ביותר של קרואטיה בתחרות אי פעם.

### הצבעה
מנגנון ההצבעה בשלושת המופעים נשען על חלוקת מערכות ניקוד של 1–8, 10 ו-12 נקודות, כאשר כל מדינה העניקה שני סטים נפרדים של הצבעה: האחד מטעם חבר שיפוט מקצועי, והאחר מטעם הציבור. בשלבי חצי הגמר נסמכה ההכרעה על הצבעת הקהל בלבד. חבר השיפוט הקרואטי הורכב מג'ינה ויקטוריה דמיאנוביץ', דינו ילושיץ', זוכה תחרות אירוויזיון הילדים 2003, סרדז'ן סקולוביץ' סקאנסי, מיהוביל שושטאריץ' והזמרת ואנה, שייצגה את קרואטיה באירוויזיון 2001. בחצי הגמר הראשון דורגה קרואטיה בראש טבלת התוצאות עם 177 נקודות. המדינה קיבלה את הניקוד המרבי, 12 נקודות, מ, , , ,  ו. תוצאה זו הבטיחה לה העפלה שנייה ברציפות לשלב הגמר. בגמר הגדול דורגה קרואטיה במקום השני עם 547 נקודות, לאחר שקיבלה 12 נקודות מחבר השיפוט של  ו, ו-12 נקודות נוספות בהצבעת הציבור מ, , , , איסלנד, , , סרביה וסלובניה. הישג זה נרשם כהישג הגבוה ביותר של קרואטיה בתולדותיה בתחרות האירוויזיון. במהלך התחרות העניקה קרואטיה את 12 נקודותיה לסרביה בחצי הגמר הראשון, ול (בהצבעת השופטים) ולסרביה (בהצבעת הקהל) בשלב הגמר.

כפי שנעשה בשנים 2021 ו-2022, מונה בשנית איוון דוריאן מולנר לדובר הרשמי של HRT, אשר הכריז על תוצאות הצבעת חבר השיפוט של קרואטיה בגמר.

#### הצבעות שהוענקו לקרואטיה
##### חצי הגמר

##### גמר

#### הצבעות שהוענקו על ידי קרואטיה
##### חצי הגמר

###### תוצאות הצבעה מפורטות
החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.

##### גמר

###### תוצאות הצבעה מפורטות
צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.

## אחרי האירוויזיון
בעקבות זכייתו של בייבי לזניה במקום השני בתחרות הזמר של האירוויזיון לשנת 2024, הכריזה מועצת העיר זאגרב על יוזמה עירונית נרחבת לחגיגת שובו של הזמר למדינה. ב-12 במאי 2024 נערך בכיכר באן ילאצ'יץ' אירוע רשמי רם-מעמד לציון ההישג ההיסטורי, ובו הופיעו שורה של אמנים בולטים ובהם להקת לט 3, נציגת קרואטיה בתחרות האירוויזיון לשנת 2023, הזמרת טאיצ'י, אמיליה קוקיץ' ודי ג'יי מריו קובאץ'. בייבי לזניה הופיע אף הוא בפני קהל רב וביצע את שירו "Rim Tim Tagi Dim" לקול תשואות הנאספים. בין משתתפי הטקס נמנו טומיסלב טומאשביץ', ראש עיריית זאגרב, ואנדריי פלנקוביץ', ראש ממשלת קרואטיה. האירוע הועבר בשידור ישיר בערוץ הציבורי HRT 1 וזכה לסיקור תקשורתי נרחב בכלי התקשורת הלאומיים.

## קישורים חיצוניים

## ביאורים

## הערות שוליים

קטגוריה:קרואטיה באירוויזיון
קטגוריה:מדינות באירוויזיון 2024